محمد اسحاق خان مدنی

شیخ التفسیر مولانا محمد اسحاق خان مدنی رح 1942ء  27 جون 2018ء) محدث العصر علامہ سید محمد یوسف بنوری کے شاگرد، فاضل جامعہ علوم اسلامیہ علامہ بنوری ٹاؤن، اسلامی نظریاتی کونسل آزاد کشمیر کے رکن، جمعیت علماء اسلام آزاد کشمیر کے امیر، مولانا محمد یوسف خان کے قریبی عزیز اور مفسرِ قرآن تھے۔

مولانا محمد اسحاق مدنی رح نے تعلیم کا آغاز جامعہ خیر المدارس ملتان، جامعہ بنوری ٹاؤن کراچی سے کیا دورہ حدیث کی تکمیل کے بعد جامعہ مدینہ سعودی عرب سے تعلیم مکمل کی۔

مولانا محمد اسحاق مدنی کئی اسلامی کتابوں کے مصنف بھی تھے انھوں نے قرآن کریم کی تین تفسیریں لکھیں جو کئی جلدوں پر مشتمل ہیں۔ اپ جناب کشمیر کی پہلی شخصیت تھے جنھوں نے تفسیر قرآن لکھی۔ آپ کی تفاسیر کتابی شکل کے علاؤہ موبائل ایپ کی صورت میں بھی موجود ہے جس سے ہزاروں لوگ استفادہ کر رہے ہیں۔ مولانا کی ایک کتاب پر اسلامی یونیورسٹی اسلام آباد میں ایم۔ فل کا مقالہ بھی لکھا جا چکا ہے۔

آپ مسجد نبوی میں چار سال تک درس قرآن دیتے رہے۔ جس کے بعدمولانا اسحاق مدنی رح کو سعودی حکومت کی طرف سے ورلڈ اسلامک مشن کارکن نامزد کیا گیا۔ وہ 32 برس تک دوبئی میں سعودی دارلافتا والارشاد کی جانب سے مبعوث رہے اور درس قران و حدیث دیتے رہے۔

آپ برصغیر پاک و ہند کے مدارس سے صحیح معنوں میں سرپرست تھے اور علما کرام کے میزبان ہوتے تھے۔

دو ہزار اٹھارہ میں آپ اپنے خالق حقیقی سے جا ملے۔ اللہ آپ پر کروڑوں رحمتیں فرمائے۔ آمین

 حوالہ جات 

زمرہ:پاکستانی مفسرین